Parhaat action-kamerat ovat pienikokoisia, kestäviä ja helppokäyttöisiä. Usein ne ovat jo muotoilultaan tehty kestäviksi, joten ne voi viedä sellaisiin tilanteisiin, joissa tavalliset kamerat kolhiintuisivat helposti. Huippumalleissa on lisäksi erinomaiset kuvanvakaimet, joten niillä saa tallennettua sulavaa kuvaa hieman pomppuisessakin ympäristössä.
Monet käyttävätkin action-kameroita taltioidakseen omia urheilusuoritteitaan, kuten alamäkipyöräilyä, taivassukellusta tai lumilautailua. Monet malleista on lisäksi vedenkestäviä, joten ne voi viedä myös vedenalle tai koskenlaskuun. Ja lähes kaikki on kiinnitettävissä useisiin eri paikkoihin, kuten kypäriin, tankoihin tai vyöhön, joten ne saa usein mukaan matkalle kuin matkalle.
Action-kamerat voi kiinnittää lisäksi autoihin, jolloin niitä voi käyttää autokameroiden korvikkeena. Monet moottoriurheilijat käyttävät action-kameraa tallentaakseen omia ajosuorituksiaan.
Kaikki eivät käytä action-kameroita kuitenkaan extreme-urheiluun. Koska parhaissa malleissa on helppo käytettävyys, luovat kuvaustilat ja usein erinomaiset liitettävyydet, monet vloggaajat käyttävät GoPro Hero 10 Blackin kaltaisia malleja myös somevideoiden tekemiseen. Kuvanvakain pitää myös huolen, että niillä voi kuvata kävellessä tai ajaessa.
Jotkut sisällöntuottajat käyttävät action-kameroita puolestaan toissijaisena kamerana, jolloin he voivat kuvata hidastuskuvaa tai b-roll-materiaalia eri kulmasta.